2.

                                                             Predkladacia správa

V roku 2000 získala Vláda Slovenskej republiky grant Svetovej banky Medzinárodnej banky pre obnovu a rozvoj IDF 0207319 v sume 278,300 USD na rozvoj kapacít Sekretariátu splnomocnenkyne vlády SR pre rómske komunity (bývalý Sekretariát splnomocnenca vlády SR na riešenie problémov rómskej menšiny) .
Cieľom projektu je poskytnúť technickú asistenciu pri  posilnení Sekretariátu splnomocnenkyne vlády SR pre rómske komunity a pri založení jej detašovaného pracoviska. Projekt zahŕňa  technickú podporu a školenia, ktoré pomôžu: 
a)	rozvinúť metódy a  vyhodnocovanie programov, ktoré pomáhajú rómskej komunite, 
b)	zorganizovať vhodné semináre a zabezpečiť školenia pre zamestnancov sekretariátu, pre pracovníkov ministerstiev, ktoré sa venujú rómskym programom, pre zástupcov regionálnych úradov, rómskych lídrov a predstaviteľov MVO, 
c)	rozvinúť kapacity na informovanosť verejnosti o Rómoch na základe stratégie, ktorá sa uplatnila v iných krajinách Európy, 
d)	vybudovať databázu o Rómoch a zvýšiť kapacity pre analýzy a vyhodnocovania. 

Výdavky z prostriedkov grantu boli určené na nasledujúce účely:

Kategória		                 Poskytnutý grant		       Financované výdavky                                    
                                                            (v USD) 	
				
1. Služby konzultantov	       204 300			       100%  Svetová banka	
2. Tovar		    	         18 000			        85 %  Svetová banka	
								         15%  Úrad vlády 	
3. Školenie a študijné 	
    cesty  			         56 000		                  100 %  Svetová banka	

Zástupca    Svetovej    banky    (regionálny   riaditeľ  pre  Českú  republiku,  Maďarsko,   
Moldavsko,  Slovenskú  republiku  a  Slovinsko  Európu  a  oblasť  Stredného východu)  Roger  
Grawe  podpísal zmluvu  o grante  29. marca  2000. 
Za slovenskú  stranu  podpísala  zmluvu   5. mája 2000   ministerka  financií  SR Brigita 
Schmögnerová.